CELEX: 62016TA0504
Language: sk
Date: 2017-09-14 00:00:00
Title: Spojené veci T-504/16 a T-505/16: Rozsudok Všeobecného súdu zo 14. septembra 2017 – Bodson a i./EIB („Verejná služba — Zamestnanci EIB — Odmena — Ročná úprava schémy základných platov — Metóda výpočtu — Hospodárska a finančná kríza“)

30.10.2017   
            
            
               SK
            
            
               Úradný vestník Európskej únie
            
            
               C 369/17
            
         Rozsudok Všeobecného súdu zo 14. septembra 2017 – Bodson a i./EIB
   (Spojené veci T-504/16 a T-505/16) (1)
   
   ((„Verejná služba - Zamestnanci EIB - Odmena - Ročná úprava schémy základných platov - Metóda výpočtu - Hospodárska a finančná kríza“))
   (2017/C 369/25)
   Jazyk konania: francúzština
   
      Účastníci konania
   
   
      Žalobcovia: Jean-Pierre Bodson (Luxemburg, Luxembursko) a ďalších 485 žalobcov, ktorých mená sú uvedené v prílohe rozsudku (vec T-504/16) a Esther Badiola (Luxemburg) a ďalších 15 žalobcov, ktorých mená sú uvedené v prílohe rozsudku (vec T-505/16) (v zastúpení: L. Levi, avocat)
   
      Žalovaná: Európska investičná banka (v zastúpení: pôvodne T. Gilliams a G. Nuvoli, neskôr G. Faedo a T. Gilliams, splnomocnení zástupcovia, za právnej pomoci A. Dal Ferro, avocat)
   
      Predmet veci
   
   Návrh podaný na základe článku 270 ZFEÚ jednak na zrušenie rozhodnutí obsiahnutých vo výplatných listinách za február 2013 a nasledujúce mesiace, ktorými sa na žalobcov uplatňuje rozhodnutie Správnej rady EIB z 18. decembra 2012 a rozhodnutie predstavenstva EIB z 29. januára 2013, ako aj článku uverejneného na internetovej stránke 5. februára 2013 a oznámenia z 15. februára 2013, ktorými boli zamestnanci informovaní o prijatí týchto dvoch rozhodnutí, a jednak na uloženie povinnosti EIB zaplatiť žalobcom sumu zodpovedajúcu rozdielu medzi odmenami vyplatenými podľa vyššie uvedených rozhodnutí a odmenami, ktoré sa mali vyplatiť podľa systému vyplývajúceho z rozhodnutia správnej rady EIB z 22. septembra 2009, ako aj na náhradu škody, ktorá bola žalobcom údajne spôsobená z dôvodu straty ich kúpnej sily a neistoty súvisiacej s vývojom ich odmien
   
      Výrok rozsudku
   
   
               1.
            
            
               Rozhodnutia Európskej investičnej banky (EIB), ktorými sa uplatňuje rozhodnutie Správnej rady EIB z 18. decembra 2012 a rozhodnutie predstavenstva EIB z 29. januára 2013, ktoré sú obsiahnuté vo výplatných listinách za február 2013 a nasledujúce mesiace pána Jean-Pierra Bodsona a ďalších zamestnancov EIB, ktorých mená sú uvedené v prílohe vo veci T-504/16, na jednej strane a pani Esther Badiolovej a ďalších zamestnancov EIB, ktorých mená sú uvedené v prílohe vo veci T-505/16, na druhej strane, sa zrušujú.
            
         
               2.
            
            
               V zostávajúcej časti sa žaloby zamietajú.
            
         
               3.
            
            
               EIB je povinná nahradiť trovy konania.
            
         
      (1)  Ú. v. EÚ C 207, 20.7.2013 (vec bola pôvodne zaregistrovaná na Súde pre verejnú službu Európskej únie pod číslom F-41/13 a 1.9.2016 postúpená Všeobecnému súdu Európskej únie).